यह सिलसिला तब शुरू हुआ, जब हमारा परिवार शिमला ट्रांसफर हुआ। पापा का तबादला शिमला हो गया था और मम्मी का ट्रांसफर भी वहीं करवा लिया। हम सब भी सोलन से वहां चले आए। जहां हमने क्वॉर्टर लिया था, वह जगह जरा वीराने में है। जिस बिल्डिंग मे ंहम रहते थे, वह अंग्रेजों के जमाने की थी। उसके ठीक सामने भी कुछ मकान बने थे। अंग्रेजों के टाइम में वे सर्वेंट क्वॉर्टर हुआ करते थे, लेकिन आज किराए पर चढ़े हैं। कहने को सर्वेंट क्वॉर्टर हैं, मगर शानदार मकान हैं। शिमला मे ंरहने वाले लोग इस बात को समझ रहे होंगे। खैर, बीटेक करने के बाद मैं खाली बैठा हुआ था और डिसाइड कर रहा था कि आगे क्या करना है। पहले मैंने जॉब का मन बनाया था सो एमटेक में ऐडमिशन नहीं लिया। मगर फिर जॉब मनमाफिक मिल नहीं रही थी।